OpenLLM-France/wikimedia huggingface dataset:
# Imogolita

La imogolita és un mineral de la classe dels silicats. Rep el seu nom del terme japonès Imogo, el sól groc marronós de la cendra volcànica en el qual es troba.

## Característiques

La imogolita és un silicat de fórmula química Al₂SiO₃(OH)₄. Va ser descrita l'any 1962 i rebutjada per l'Associació Mineralògica Internacional, però el nom d'Imogolita va ser aprovat pel Comitè de Nomenclatura AIPEA en la seva reunió a Tòquio de l'any 1970. Les seves partícules nanomètriques tenen una morfologia de tipus tub. És una espècie relacionada amb l'al·lòfana.
Segons la classificació de Nickel-Strunz, la imogolita pertany a «09.ED: Fil·losilicats amb capes de caolinita, compostos per xarxes tetraèdriques i octaèdriques» juntament amb els següents minerals: dickita, caolinita, nacrita, odinita, hal·loysita, hisingerita, hal·loysita-7Å, amesita, antigorita, berthierina, brindleyita, caryopilita, crisòtil, cronstedtita, fraipontita, greenalita, kel·lyïta, lizardita, manandonita, nepouïta, pecoraïta, guidottiïta, al·lòfana, crisocol·la, neotocita, bismutoferrita i chapmanita.

## Formació i jaciments

Va ser descoberta a Uemura, a la prefectura de Kumamoto, dins la regió de Kyūshū, al Japó. També al Japó se n'ha trobat a Fukaiwa, a la ciutat de Kanuma, dins la prefectura de Tochigi, a la regió de Kanto. També ha estat descrita a la mina Guoshan, al districte de Tong'an de la prefectura de Xiamen, a la província de Fujian (República Popular de la Xina); i a dos indrets dels Estats Units: l'estat de Nova York i l'illa de Maui, a l'arxipèlag de les Hawaii.

## Referències

* ↑ «Imogolite» (en anglès). Mindat. [Consulta: 29 novembre 2017].
* ↑ Ph. Ildefonse, R. J. Kirkpatrick, B. Montez, G. Calas, A. M. Flank and P. Lagarde «$^{27}$Al MAS NMR and Aluminum X-ray Absorption Near Edge Structure Study of Imogolite and Allophanes» (en anglès). Clays and Clay Minerals, 42, 1994, pàg. 276-287. Arxivat de l'original el 2017-08-08 [Consulta: 29 novembre 2017].
# Groupement de Recherche et d’Etudes en Gestion à HEC

Groupement de Recherche et d’Etudes en Gestion à HEC (GREGHEC) és un laboratori de recerca conjunt CNRS – HEC Paris. Està ubicat al campus de HEC a Jouy-en-Josas. El laboratori GREGHEC basa la seva investigació al voltant de la gestió i també realitza diversos estudis interdisciplinaris. La investigació se centra especialment en l'economia i les ciències de la gestió.

## Referències

* ↑ GREGHEC - Groupement de recherche et d’études en gestion à HEC
* ↑ HEC Paris
* ↑ 200619325J : GREGHEC Groupement de Recherche et d'Etudes en Gestion à HEC Unité de recherche (situation 2023)
# Gigantotèrmia

La gigantotèrmia (de vegades nomenada homeotèrmia ectotèrmica) és un fenomen especialment significatiu en la biologia i la paleontologia, pel qual grans i voluminosos animals ectotèrmics són fàcilment més capaços de mantenir una temperatura del cos constant i relativament alta que els animals més petis, ja que els primers tenen una relació entre volum i superfície més petita. Un animal més gros té proporcionalment menys del seu cos tancat al medio ambient exterior que un animal més petit amb, d'altra banda, una forma similar i per això guanya i perd calor més lentament.
Aquest fenomen és important en la biologia de la megafauna ectotèrmica, com en les tortugues grosses i els rèptils aqüàtics com ictiosaure i mosasaure. També es presenta en certs peixos grossos, com el tauró blanc gegant. Els gigantoterms, encara que gairebé sempre són ectotèrmics, generalment tene una temperatura del cos similar a la dels endoterms. S'ha suggerit que els dinosaures més grossos podrien haver estat gigantotèrmics, essent virtualment homeoterms.

## Notes

* ↑ http://www.lib.ncsu.edu/theses/available/etd-12312003-115912/unrestricted/etd.pdf Arxivat 2008-11-22 a Wayback Machine.
* ↑ http://www.bio.davidson.edu/people/midorcas/animalphysiology/websites/2005/Fitzpatrick/Gigantothermy.htm
* ↑ Big dinosaurs 'had warmer blood', BBC

## Enllaços externs

* Gigantothermy at Davidson
# Guerres durant l'Edat Moderna

L'Edat Moderna europea va ser una època de guerra constant. Els monarques o altri utilitzaven aquest mètode per dirimir qualsevol disputa, mentre que la diplomàcia es limitava únicament als tractats de pau. L'arribada de les armes de foc van contribuir a disparar tot un seguit de guerres que van marcar l'època. En un principi totes les guerres tenien motius religiosos. La Reforma Protestant va ser prou forta com per iniciar guerres entre regnes. Però ben aviat es descobreixen altres motius. Possessió de més territori, expansió, odi entre monarques, problemes de successió… són alguns dels motius que podien amagar-se entre una guerra aparentment religiosa.

## Llista de guerres per segle
### Segle XVI

Motius religiosos:
* Sacre Imperi Germànic Romà:
** Les Guerres Hussites (1419-1434)
** La Guerra dels Camperols alemanya (1524-1526)
** Les guerres de Kappel a Suïssa (1529 i 1531)
** les guerres d'Esmalcada (1546-1547)
** La Guerra de Colònia (1583-1588)
* Anglaterra:
** La revolta de la Lliure Oració Comú (1549)
** El Sollevament del Nord (1569)
** La guerra angloespanyola (1585-1604)
* Escòcia:
** Sollevament protestant (1559-1560)
* França:
** Guerres de religió a França (1562-1589)
* Països Baixos:
** Guerra dels Vuitanta Anys (1568-1648)
* Irlanda:
** Rebel·lions de Desmond (1569-1583)
** Guerra dels Nou Anys Irlandesa (1594-1603)
Motius no religiosos:
* Rússia i Suècia:
** Guerra de Livònia (1558-1583)
** Guerra russosueca (1590-1595)
* Portugal:
** Guerra de Successió de Portugal (1580-1583)
* Anglaterra:
** Guerra Civil Anglesa (1642-1651)
* Itàlia
** Guerres d'Itàlia (1494-1559)

### Segle xvii

Guerres de Religió:
* Europa:
** Guerra dels Trenta Anys (1618-1648)
** Setge de Viena (1683)
* França:
** Rebel·lions hugonots (1621-1629)
* Regne Unit:
** Guerres dels tres regnes (1639-1651)
Motius no religiosos:
* Suècia i Rússia:
** Guerra d'Íngria (1610-1617)
* França i Castella:
** Guerra franco-espanyola (1635-1659)
* Portugal:
** Guerra de Manuelinho (1637)
** Guerra de Restauració Portuguesa (1640)
* Holanda i Portugal:
** Guerra neerlandoportuguesa (1588-1654)
* Regne de Nàpols (1648)
** Revolta de Nàpols
* Catalunya:
** Guerra dels Segadors (1640)
* Regne Unit i Escòcia:
** Guerra Civil Anglesa (1642-1651)
* França i Regne Unit:
** Guerra del rei Guillem (1689-1697)

### Segle xviii

Guerres de Religió:
* França:
** La Guerra de Cevenes (1702-1704)
Guerres no religioses:
* Europa de l'est:
** Gran Guerra del Nord (1700-1721)
** Guerra russosueca (1741-1743)
** Guerra russosueca (1788-1790)
* Regne Unti i França
** Guerra de la reina Anna (1702-1713)
* Europa i Castella:
** Guerra de Successió Espanyola
* Europa i Àustria:
** Guerra de Successió Austríaca (1740-1748)
* Colònia del Brasil:
** Guerra Guaranítica (1750-1756)
* Sacre Imperi Germànic Romà:
** Guerra dels Set Anys (1756-1763)
* Europa i Polònia:
** Guerra de Successió de Polònia (1733-1738)
* França:
** Guerra de la Independència dels EUA (1775-1783)
** Revolució Francesa (1789)
# Huerva

El riu Huerva (en aragonès río la Uerba) és un riu aragonès afluent de l'Ebre pel marge dret. Neix a la serra de Cucalón (Sistema Ibèric), al municipi de Fonfría a uns 1280 metres d'altitud. Passa per les viles de Vistabella de Huerva, Tosos, Villanueva de Huerva, Muel, Cuarte de Huerva, Cadrete, María de Huerva i finalment desemboca a l'Ebre dins de Saragossa.
# Huesa

Huesa és un municipi de la província de Jaén (Espanya), pertanyent a la comarca de Sierra de Cazorla. El seu terme municipal limita amb Quesada al nord i a l'oest, Hinojares i Pozo Alcón a l'est, i la província de Granada al sud. Una petita part del seu municipi forma part del Parc Natural de la Serra de Cazorla, Segura i Las Villas.
Té una població de 2.553 habitants (2016).

## Orografia

El terme municipal de Huesa és una àrea d'abrupte relleu amb barrancs profundament encaixats. Les cotes mínimes, al voltant dels 420 metres sobre el nivell del mar, es troba a la part nord de la vall del riu Guadiana Menor, mentre que la màxima cota és el Caballo de Huesa, amb 1464 metres d'altitud. Altres relleus destacables són la Timoneda (1004 m), Penyal de Padilla (766 m), Gomel (688 m), Comibar (734 m), i Tabernillas (892 m), tots ells vèrtexs geodèsics.
Està delimitat per la seva part oriental meridional pels rius Guadiana Menor i Alicún (també anomenat Guadahortuna), respectivament; aquest últim desemboca al Guadiana Menor,.

## Història

Explica la tradició que el primer nom que va rebre Huesa va ser el de Villarosas, encara que no s'ha pogut confirmar, ja que les primeres dades de què disposa l'Ajuntament són del 25 de juny de 1275, any en què Alfonso X dona al Consell d'Úbeda els castells de Huesa i Tíscar, que van ser conquerits per Mohamed Hadon.
Va ser lloc de nombroses conteses entre moros i cristians. La primera conquesta cristiana sobre el Castell de Huesa va ser el 1275 quan va passar a dependre del Consell d'Úbeda per ordre d'Alfonso X. Encara que no va ser fins al 1455 quan es va conquistar definitivament pel Don Francisco de la Cueva, donant-li a Enric IV títol de Comtat.
A causa de les nombroses batalles que havien tingut lloc en aquesta zona hi havia una gran quantitat de restes d'ossos humans escampats per tot el territori. Explica la llegenda que va ser la Reina Isabel la Catòlica la qual, en un viatge cap a la província de Granada, en passar pel poble va dir: Això sembla un huesario! Derivant així el nom de Huesa de la paraula "Huesario".
A mitjans del segle xv i fins al segle xvii va ser denominada Poyatos, es creu que aquest nom ve donat per Pedro Poyatos que en aquesta època era posseïdor de grans finques en aquesta zona. L'antic rierol que hi havia és avui dia un dels carrers principals de Huesa: l'Avinguda d'Andalusia.
El dia 21 de desembre de 1361 va tenir lloc a Huesa la batalla de Linuesa, en la qual les tropes del regne de Castella i Lleó van derrotar a les tropes musulmanes del regne nassarita de Granada. Al comandament de les tropes castellanolleoneses es trobaven els cavallers Diego García de Padilla, Maestre de l'Ordre de Calatrava, Enrique Enríquez "el Mosso", Avançat major de la frontera d'Andalusia, i Men Rodríguez de Biedma, Caudillo major del bisbat de Jaén.
# Ibn Madà

Àhmad ibn Abd-ar-Rahman ibn Muhàmmad ibn Sad ibn Hàrith ibn Àssim ibn Madà al-Lakhmí, més conegut simplement com a Ibn Madà, fou un gramàtic andalusí del segle xii, nascut a Còrdova vers el 1119. Va estudiar a Sevilla i Ceuta i va escriure tres obres de gramàtica de les quals només se'n conserva una. Va morir a Sevilla l'any 1195.

## Referències

* Enciclopèdia de l'Islam, volum III, pag. 879-880
# I Was a Male War Bride

I Was a Male War Bride és una pel·lícula del gènere comèdia romàntica de 1949 dirigida per Howard Hawks i interpretada per Cary Grant i Ann Sheridan. Un capità dels serveis de contraespionatge francès es veu obligat a disfressar-se de dona per convertir-se en l'esposa d'un tinent americà.

## Argument

El capità francès Henri Rochard (Cary Grant) s'enamora de la tinent americana Catherine Gates (Ann Sheridan). Som el 1945 i l'idil·li podria ser perfecte… si els reglaments militars no fossin també absurds! El nostre capità no té més que una solució per poder passar la nit amb la seva estimada: disfressar-se de dona…

## Repartiment

* Cary Grant: Capità Henri Rochard
* Ann Sheridan: Tinent Catherine Gates
* Marion Marshall: Tinent Kitty Lawrence
* Randy Stuart: Tinent Eloise Billings
* Bill Neff: Capità Jack Ramsey
* Edward Platt

## Referències

* ↑ «I Was a Male War Bride». The New York Times.
# Grealó

Grealó és una partida de l'Horta de Lleida, de Lleida.
Limita:
* Al nord amb el terme municipal de Torre-Serona.
* A l'est amb la partida de Llívia.
* Al sud amb el barri de Llívia.
* Al sud-oest amb la partida de Serrallonga.
* A l'oest amb la partida de Marimunt.

## Enllaços externs

* Oficina municipal de l' Horta de Lleida Arxivat 2010-09-21 a Wayback Machine.
* Institut Català de Cartografia
# I Would Set Myself on Fire for You

I Would Set Myself on Fire for You va ser una banda estatunidenca d'emo i screamo formada a Atlanta; el 2001. La banda es caracteritzava per la seva constant experimentació del screamo i la utilització de viola, violoncel, guitarra acústica, trompeta, saxofon i sintetitzador en les seves cançons.

## Membres

* Lindsey Leigh Harbour- veu, viola i violoncel
* Paul Myron Hobson- bateria i sintetitzador
* Justin Karl Lane- veu i baix elèctric
* Stephen Matthew Newhouse- veu i guitarra
* Tyler Dale Walters- sintetitzador, veu i percussió
* Danny Lee Sloderbeck- guitarra

## Discografia

| Any | Format d'edició | Títol | Discogràfica |
| 2003 | Àlbum | Self-titled | Stickfigure Records |
| 2006 | Àlbum | Believes in patterns | Stickfigure Records |
| | Extended Play | Self-titled | Delian League Records |

## Enllaços externs

* I Would Set Myself On Fire For You a Punknews
# Grațian Sepi

Grațian Sepi (30 de desembre de 1910 - 6 de març de 1977) fou un futbolista romanès.
Va formar part de l'equip romanès a la Copa del Món de 1934.
# Il·lusió auditiva

Les il·lusions auditives són falses percepcions d'un so real o estímul extern. Aquestes falses percepcions són l'equivalent a una il·lusió òptica: l'oient sent o no sons presents a l'estímul o bé sons que no haurien de ser possibles donada la circumstància de com van ser creats. Les il·lusions auditives posen de manifest les àrees on l'oïda i el cervell humans, com a eines de supervivència orgànica, es diferencien dels receptors d'àudio perfectes; això demostra que és possible que un ésser humà escolti alguna cosa que no hi és i pugui reaccionar al so que suposadament va sentir.

## Causes

Moltes il.lusions auditives, sobretot de la música i de la parla, es produeixen al sentir patrons sonors que són molt probables, encara que es sentin incorrectament. Això es deua la influència del nostre coneixement i experiència de molts sons que hem sentit. Per evitar el eco auditiu que es crea al percebre diversos sons provinents de diferents espais, el sistema auditiu humà relaciona els sons com si vinguessin d'una sola font. No obstant, això no impedeix que les persones es deixin enganyar per les il.lusions auditives. Els sons que es troben en les paraules es denominen sons incrustats i són la causa d'algunes il.lusions auditives. La percepció que una persona té d'una paraula es pot veure influida per la forma en com es mou la boca del parlant, encara que el so que es senti no canvii.Per exemple, si algú està mirant a dos persones que diuen "lluny" i "bar", la paraula que sentirà estarà determinada per a qui miri. Si aquests sons es reprodueixen en bucle, el oient podrà sentir paraules diferents dintre del mateix so. Les persones amb dany cerebral poden ser més susceptibles a les il.lusions auditives.

## Referències

* ↑ «Auditory illusion: How our brains can fill in the gaps to create continuous sound». Science Daily, Núm. 27, 2009 [Consulta: 8 abril 2020].
* ↑ Massaro, Dominic W. «What Are Musical Paradox and Illusion?». American Journal of Psychology. University of California, Santa Cruz, Vol. 120, Núm. 1, 2007, pàg. 132.
* ↑ Deutsch, Diana. Musical illusions and phantom words: how music and speech unlock mysteries of the brain. New York, NY: Oxford University Press, 2019. ISBN 978-0-19-020683-3.
* ↑ Auditory Illusions. 2455 Teller Road, Thousand Oaks California 91320 United States: SAGE Publications, Inc., 2010. DOI isbn 978-1-4129-4081-8, retrieved 2020-11-08 10.4135/9781412972000.n56, isbn 978-1-4129-4081-8, retrieved 2020-11-08. ISBN 978-1-4129-4081-8.
* ↑ The Octave Illusion. Open Agenda Publishing, 2020-10-31.
* ↑ Humphrey, Jeremy Michael. Do you hear what I hear, do you see what I see (tesi). Iowa State University.
* ↑ Scott, Brian L.; Cole, Ronald A. «Auditory Illusions as Caused by Embedded Sounds» (en anglès). The Journal of the Acoustical Society of America, 51, 1A_Supplement, 01-01-1972, pàg. 112–112. DOI: 10.1121/1.1981302. ISSN: 0001-4966.
* ↑ Fukutake, Toshio; Hattori, Takamichi «Auditory illusions caused by a small lesion in the right medial geniculate body» (en anglès). Neurology, 51, 5, 01-11-1998, pàg. 1469–1471. DOI: 10.1212/WNL.51.5.1469. ISSN: 0028-3878.
# Gure kasa (programa de televisió)

Gure kasa (en llengua basca, Pel nostre compte) és una emissió de televisió en basc de ETB1, dirigida especialment als joves.
Els presentadors són els germans Julen Telleria i Antton Telleria (que van presentar al costat d'Ainhoa Etxebarria durant els primers 3 mesos del programa). L'actriu i còmica Aitziber Garmendia dona el toc d'humor com a tercera presentadora. Aitziber interpreta diversos personatges i va canviant: va començar amb Zuriñe, però també Gorane, La Jaio o Virginia.

## Temporades

| Temporada | Temporada | Emissions | Estrena | Final | Audiències | Audiències |
| Temporada | Temporada | Emissions | Estrena | Final | Espectadors | Quota |
| | 1 | 158 + 1 | 02/10/2017 | 2/07/2018 | ---- | 1,6 % |
| | 2 | 159 | 10/09/2018 | 02/07/2019 | ---- | 1,4 % |
| | 3 | 51 | 02/09/2019 | En emissió | ---- | 1,6 % |
| Total | Total | 317 + 1 | 02/10/2017 | En emissió | ----- | 1,5 % |
# Il·lusió de Chubb

La il·lusió de Chubb és una il·lusió òptica en la qual el contrast aparent d'un objecte varia enormement depenent del context de la presentació. Una textura de baix contrast envoltada d'un camp uniforme sembla tenir un contrast més alt que quan està envoltada d'una textura d'alt contrast. Aquesta il·lusió va ser observada i documentada per Charles Chubb i els seus col·legues el 1989.

## Vegeu també

* Efecte contrast
* Tauler d'escacs d'Adelson
* Freqüència espacial

## Referències

* ↑ Lotto, R. Beau; Purves, Dale «An Empirical Explanation of the Chubb Illusion» (en anglès). Journal of Cognitive Neuroscience, 13, 5, 01-07-2001, pàg. 547–55. Arxivat de l'original el 2006-09-07. DOI: 10.1162/089892901750363154. PMID: 11506656 [Consulta: 24 juny 2016]. (Una explicació empírica de la il·lusió de Chubb)
* ↑ Chubb, Charles; Sperling, G; Solomon, JA «Texture interactions determine perceived contrast» (en anglès). Proceedings of the National Academy of Science U S A., 86, 23, 01-12-1989, pàg. 9631-5.
* ↑ «Lightness and Brightness: An Empirical Explanation: The Chubb Illusion» (en anglès). Duke University: Dale Purves Lab, 2015. [Consulta: juny 2006].
# Great Bernera

Great Bernera, en gaèlic escocès Bearnaraigh Mòr és una illa de les Hèbrides Exteriors, al nord-oest d'Escòcia. L'illa és al loch Roag, al nord-oest de l'illa de Leòdhas a la que està unida per un pont que va ser construït el 1953.
# Great Castle House

Great Castle House és una antiga casa senyorial situada al costat del Castell de Monmouth, a Gal·les. Està classificada com a Grau I en el llistat d'edificis protegits del Regne Unit.

## Història

Va ser construïda el 1673 per Henry Somerset, Duc de Beaufort i Marquès de Worcester. Posteriorment, va acollir les corts criminals conegudes com a Assize Court, fins que es varen traslladar al Shire Hall el 1725. Ha estat la seu de les milícies Royal Monmouthshire Royal Engineers des de mitjans del segle xix, i conté un museu militar.
Quan Henry Somerset va ser nomenat President del Consell de Gal·les i les Marques, va decidir que necessitava una residència a les Marques apropiada pel seu nou estatus. En principi l'edifici havia de tenir un ús cerimonial i oficial, més que domèstic. L'arquitecte de l'obra és desconegut. La casa va ser construïda amb blocs de pedra calcària, probablement la majoria provenia del proper Castell de Monmouth, sobretot de la Gran Torre, que van ser parcialment destruïts després de la Guerra Civil Anglesa; gran part d'aquests materials han estat renovats recentment.
La façana de l'edifici té una gran simetria, amb una portalada decorativa. Les dues ales són afegits del segle XIX Al primer pis hi ha una gran sala amb un sostre profusament decorat, malgrat que originalment hi havia cinc habitacions que es van unir en la principal.
Després de construir la Great Castle House, Henry Somerset va instaurar el Ducat de Beaufort, proclamant-se el primer duc d'aquesta casa. Amb aquest nou títol, va buscar cases més grans, primer s'instal·là a Troy House i més tard a Badminton House (Gloucestershire), així va deixar la Great Castle House per les Corts d'Assizes. Quan aquestes es traslladaren al Shire Hall el 1725, l'edifici va esdevenir la residència dels jutges, i a partir de 1760, una escola per noies.
El 1853 va ser designada la seu del Regiment de les Milícies dels Royal Monmouthshire Royal Engineers. La major part de l'edifici encara segueix sent la seu d'aquest regiment, però una part acull un petit museu militar, inaugurat el 1989.

## Referències

* ↑ «Great Castle House, Monmouth» (en anglès). British Listed Buildings. [Consulta: 21 març 2012].
* 1 2 3 «Castell de Monmouth i Museu del Regiment» (en anglès). Arxivat de l'original el 2012-02-04. [Consulta: 23 desembre 2011].
* ↑ John Newman, The Buildings of Wales: Gwent/Monmouthshire, Penguin Books, 2000, ISBN 0-14-071053-1, pp.400-401
* 1 2 Monmouth Civic Society, Guide to the Monmouth Heritage Blue Plaque Trail, n.d., p.9
* 1 2 Kissack, Keith (2003) Monmouth and its Buildings. ISBN 1-904396-01-1 Logaston Press
* ↑ «Museu del Castell de Monmouth» (en anglès). [Consulta: 23 desembre 2011].
# Halichoeres insularis

Halichoeres insularis és una espècie de peix de la família dels làbrids i de l'ordre dels perciformes.

## Morfologia

Els adults poden assolir els 7 cm de longitud total.

## Distribució geogràfica

Es troba a les Illes Revillagigedo.

## Referències

* ↑ Allen, G.R.; Robertson, Robertson «Deux nouvelles especes de Girelles (Labridae: Halichoers) du Pacifico oriental Tropical» (pdf) (en francès). Revue francaise aquariologie, 19, 199.
* 1 2 Garilao, Cristina V. «Halichoeres insularis Allen & Robertson, 1992 Socorro wrasse» (en anglès). FishBase.
# Govern i política de la Unió Soviètica

La Unió de Repúbliques Socialistes Soviètiques era un Estat socialista regit per la seva pròpia constitució.
L'òrgan federal legislatiu de la Unió Soviètica era el Soviet Suprem (Verkhovni Soviet en rus), compost de dues assemblees:
El Soviet de la Unió o Soviet dels Diputats del Poble: de 791 integrants, triats cada 4 anys per sufragi universal, i que representava als ciutadans soviètics.
El Soviet de les Nacionalitats: de 625 diputats representants de les repúbliques i de les províncies autònomes, com de les àrees o circumscripcions nacionals. Era la cambra territorial, equivalent als senats occidentals.
El cap d'Estat era el President del Presídium del Soviet Suprem. El poder executiu residia per la seva banda en el Consell de Ministres, els integrants dels quals eren triats pel Soviet Suprem que liderava el President del Consell de Ministres, en aquell temps cap de govern.